title: Pasaia
text: Pasaia (Pasajes en castellano) ye un municipio basco, en a comarca de Donostialdea y provincia de Guipuzcua.
  
  A suya población ye de 16.091 habitants (2007), en una superficie de 11,34 km² y una densidat de población de 1.418,96 hab/km².
  
  Cheografía 
  Pasaia ye situato a 11 km de distancia de Sant Sabastián, a capital d'as suyas provincia y comarca.
  
  Son quatre vicos que bi ha arredol d'a Ría del Pasaje u Ría de Pasajes.
  
  Historia 
  As localidatz historicas de Pasajes son as aldeyas de pescataires de Donibane y San Pedro, situatas a los dos costatos d'a boca d'a Ría de Pasajes.
   
  Por muitos sieglos ixa ría la s'han disputata as localidaz d'a suya ribera, que quereban controlar-la. Perteneixeba a lo conchunto d'a Val d'Oyarso (Orereta, Elizalde, Alcibar y Iturrioz), en lo que huei son os municipios de La Rentería y Oyarzun. en 1180 concedioron a la villa de Sant Sabastián churisdicción sobre a ría. En 1203, quan Alifonso VIII de Castiella creya la villa de Fontarrabia, la Ría del Pasaje se desvién como muga entre as dos churisdiccions. La marguin oriental queda en mans de Fontarrabia, incluindo as aldeyas de Donibane y Lezo, y marguin occidental sigue perteneixendo a Sant Sabastián, incluindo a San Pedro. Dimpués la situación encara se complica més quan La Rentería esdevién villa en 1320.
  
  Toponimia 
  
  Orichinalment o nombre d'a Ría de Pasajes yera Ría d'Oyarso, antigo nombre d'a val d'o río que i desemboca. O nombre pasaje amaneix a fins d'o sieglo XV pa referir-se a la ría, y se feba servir en singular, como ye en encara en basco, Pasaia. S'encomienza a emplegar en plural dende o sieglo XIX, quan se creya o municipio con os vicos de Donibane (u San Juan) y San Pedro. Os nombres d'ixas antigas localidatz pescatairas derivan d'o santo a qui advocaban lurs ilesias parroquials.
  
  O toponimo pasaje ye occitán y bells autors lo interpretan como debito a la presencia de comunidatz d'orichen gascón en Guipuzcua, comunidatz que mantenioron o emplego d'o suyo dialecto occitán bells sieglos. O exotoponimo navarro-aragonés pasache ha puesto existir en boca de chent navarra, pero no ye seguro, porque quan amaneixió o toponimo ye quan remataba a castellanización d'a luenga romanz escrita en Navarra y Aragón.
  
  Administración
  
  Alcaldes 
  
  Localidaz de Guipuzcua